Document ID: 31991R3694

Komisijas Regula (EEK) Nr. 3694/91
(1991. gada 17. decembris),
ar ko groza 1989. gada 14. marta Regulu (EEK) Nr. 645/89 un atceļ
Komisijas 1989. gada 31. jūlija Regulu (EEK) Nr. 2404/89 par dažu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Regulu (EEK) Nr. 2658/87 par tarifiem un statistikas nomenklatūru un par kopējo muitas tarifu [1], kurā jaunākie grozījumi izdarīti ar Regulu (EEK) Nr. 3537/91 [2], un jo īpaši tās 9. pantu,
tā kā Komisijas Regulā (EEK) Nr. 645/89 [3], kā arī Regulā (EEK) Nr. 2404/89 [4] cita starpā ir noteikti pasākumi attiecībā uz divu apģērba gabalu komplektu, kas iesaiņoti pārdošanai mazumtirdzniecībā, klasificēšanu kombinētajā nomenklatūrā;
tā kā KN kods 6211 ir sadalīts apakšgrupās, lai individualizētu atsevišķas preču kategorijas, ar kurām noris aktīva tirdzniecība;
tā kā tādēļ tiek ietekmēti izstrādājumi, uz kuriem attiecas iepriekš minētās regulas; tā kā tādēļ vajag svītrot Regulas (EEK) Nr. 645/89 pielikuma 2. punktu un noteikt attiecīgo preču klasifikāciju un klasifikācijas pamatojumu, kā arī atcelt Regulu (EEK) Nr. 2404/89;
tā kā šajā nolikumā paredzētie pasākumi ir saskaņā ar Nomenklatūras komitejas atzinumu,
IR PIEŅĒMUSI ŠO REGULU.
1. pants
Preces, kas aprakstītas pielikuma tabulas 1. ailē, kombinētajā nomenklatūrā klasificē ar atbilstīgiem KN kodiem, kas norādīti minētās tabulas 2. ailē.
2. pants
Regulas (EEK) Nr. 645/89 pielikuma 2. punktu svītro un Regulu (EEK) Nr. 2404/89 atceļ.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1992. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 17. decembrī

Labels: 3
1